Sügis on peagi käes ning see tähendab, et peagi alustab "Terevisiooni" uus hooaeg. Enne aga said saatejuhid Nõmme turul kätt proovida veidi teises ametis ning astusid teisele poole turuletti.
Nõmme turul filmiti üles "Terevisiooni" uue hooaja reklaamklipp, mille käigus õnnestus saatejuhtidel seista nii siin- kui ka sealpool müügiletti.
Televaatajate rõõmuks jätkab hommikune äratussaade igal argihommikul senise meeskonnaga. Saadet juhivad Katrin Viirpalu, Liisu Lass, Reimo Sildvee ja Owe Petersell.
Värske "Terevisioon" jõuab eetrisse juba 26. augustil.
Toimetaja: Kerttu Kaldoja